jkorsvik/nowiki_second_scrape_merged huggingface dataset:
Jakob Løkke

Jakob Løkke (født 13. februar 1829 i Trondheim, død 29. september 1881 i Berlin) var en norsk filolog og pedagog.
Han var sønn av snekkeren Ole Olsen Løkke, som ved sønnens fødsel var svenn i Trondheim. Senere flyttet han til Tromsø, hvor han drev en snekkerforretning. Moren døde tidlig. Ole Løkke giftet seg igjen og fikk flere barn i det nye ekteskapet.
Jakob Løkke var elev ved Tromsø real- og middelskole. I 1848 avla han examen artium ved universitetet og begynte å studere filologi. I 1852 tok han embetseksamen, og fikk året etter en stilling som lærer på Lillehammer. Her ble han også redaktør for det nystiftede Kristians Amtstidende, som utkom fra 1855 til 1859, og han deltok i kommunestyret. I to perioder var han byens ordfører. Han drev dessuten en egen bokhandel.
I 1861 ble Løkke utnevnt til adjunkt ved Kristiania katedralskole, i en stilling som var blitt ledig etter at Johan Thaasen gikk til universitetet. Ved denne skole ble han resten av livet, fra 1862 som overlærer. I 1860-årene var han en av de fremste motstanderne av Hartvig Nissens forslag til skolereformer. Fra våre 1881 hadde han tjenestefri av helsemessige årsaker, og bodde i Ringebu for å bli frisk. Han hadde diabetes. Da sykdommen ble verre, reiste han til Karlsbad og døde i Berlin på veien hjem.
Løkke skrev flere lærebøker i tysk og engelsk. Hans Kortfattet Tydsk Grammatik utkom i en 31. utgave så sent som i 1965. Han var sekretær i Skandinavisk Selskab og medlem av Christiania Videnskabs-Selskab (dagens Det Norske Videnskaps-Akademi) fra 1867.


== Referanser ==


== Litteratur ==
Fr. Ording: Overlærer Jakob Løkke. Oslo: Cappelen, 1925. Særtrykk av Skole og Samfund.


== Eksterne lenker ==
(no) Jakob Løkke i Norsk biografisk leksikon
Islandsk Kompagni

Islandsk Kompagni var et handelskompani opprettet i 1619 etter at samhandelen mellom Island og Danmark-Norge allerede i 1602 var blitt underlagt monopolhandel. Kompaniets drift var først overdratt til kjøpmenn, men ble senere lagt inn under staten. Kompaniet reorganisertes flere ganger.


== Referanser ==
IBM Floating Point Architecture

IBM Floating Point Architecture er et heksadesimalt flyttallformat som eksisterer på IBM stormaskiner. Den ble innført i IBM System/360 og har eksistert på etterfølgende arkitekturer.Sammenlignet med IEEE 754 flyttall, har IBMs format en lengre mantisse og en kortere potens. Alle IBMs flyttall har en 7 biter eksponent med en eksponentbias på 64. Den normaliserte rekken av representable tall er fra 16−65 til 1663 (omtrent 5.39761 × 10−79 til 7.237005 × 1075).
Tallet presenteres med følgende formel: (−1)sign × 0.mantisse × 16potens−64.


== Referanser ==
Jay Martin

Jay Warren Martin (født 8. september 1944 i Minneapolis) er en amerikansk tidligere skihopper som representerte Minneapolis Ski Club. Han ble nasjonal mester i 1968.Martin konkurrerte internasjonalt i årene 1964-1973. Han var tatt ut til OL i Innsbruck i 1964, men fikk ikke starte. I OL i 1968 ble det 43.-plass in storbakken i Saint-Nizier. I VM i Oslo i 1966 fikk han 58.-plass i normalbakken og 29.-plass i storbakken. Han deltok i den tysk-østerrikske hoppuka i 1964/65, 1966/67 og 1967/68, og fikk sammenlagtplasseringene 24, 34 og 54. I 1965 ble han nummer 5 sammenlagt i den norske hoppuka.Jerry Martin har hatt leder- og trenerverv i både Minneapolis Ski Club og på regionalt nivå. Han var bakkemannskap under OL i Lake Placid i 1980 og Salt Lake City (Park City) i vinter-OL 2002. Han er også nasjonal hoppdommer og teknisk delegert. I 2008 ble han tatt opp i The American Ski Jumping Hall of Fame.Jay Martin er bror av skihopperen Jerry Martin.


== Referanser ==


== Eksterne lenker ==
(en) Jay Martin – Olympedia 
(en) Jay Martin – Sports-Reference (OL-resultater – arkivert) 
(en) Jay Martin – TheSports.org
Carl Vorbeck

Carl Frederik Vorbeck var en arkitekt født i Stege i Danmark 1886. Han ble utdannet ved Købehavns kunstakademi og kom til Norge i 1912. Han bidro med arbeider til jubileumsutstillingen på Frogner i 1914. I 1921 ble han ansatt som arkitekt ved Kristiania Sporveisselskap og var Oslo Sporveiers faste arkitekt fram til 1934. 

Blant bygninger han står bak er funksjonærboliger for Sporveien: Rosenlundkvartalet, eller «Krystallpalasset» på Torshov i Oslo (Rosenlundgata 9-19, Presidentgata) 2-8, oppført for A/S Torshauggata 19, eiet av Kristiania Sporveisselskab, i 1922-23),
Verkstedet til Oslo Sporveier i Holmestrandgata på Bjølsen (nå Moldegata 33 og ombygget til 77 studentboliger, oppført 1928-29),
Kjelsås bedehus i Myrerveien 4 (1929).
Vognhallen og sentralverkstedet til Sporveien på Vålerenga,
Kiosk, Ullevål Hageby,
Vognhallen på Kjelsås,
Transformatorstasjonen på Grefsen,samt en lang rekke ombyggings- og innredningsarbeider (som stoler til styrerom og innredning av kontorer på i basarene ved Oslo domkirke).


== Referanser ==
Jim Brennan

James «Jim» Brennan (født 1940) er en amerikansk tidligere skihopper fra Leavenworth, Washington. Han vant det canadiske mesterskapet i hopp i 1958 og USAs nasjonale mesterskap i 1960. Brennan var en del av USAs hopplandslag fra 1959 til 1962. Han var reserve på USAs lag til OL i Squaw Valley i 1960, og var også tatt ut til VM i Zakopane i 1962, uten å få starte.Etter at han la opp i 1962 og tok utdannelse ved Western State College i Colorado, ledet han avdelingen for alpint i Steamboat Springs Winter Sports Club. I 1968 flyttet han til Bend, Oregon og etablerte seg etter hvert som eiendomsmegler. Han ble tatt opp i The American Ski Jumping Hall of Fame i 2009.


== Referanser ==


== Eksterne lenker ==
Adam Kwieciński: James Brennan (hoppresultater)
Tour Down Under 2017

Tour Down Under 2017 var den 19. utgaven av sykkelrittet Tour Down Under. Det australske etapperittet var det første arrangementet på UCIs WorldTour-kalender i 2017, og ble arrangert fra 17. til 22. januar 2017.


== Lag ==


== Etapper ==


== Eksterne lenker ==
Offisielt nettsted
(en) Tour Down Under 2017 - ProCyclingStats 
(en) Tour Down Under 2017 – Cycling Archives 
(en) Tour Down Under 2017 – Cycling Quotient
Willie Erickson

William «Willie» Erickson (født 7. mars 1938), amerikansk skihopper fra Kingsford, Michigan. Han representerte Kiwanis Ski Club. Erickson ble nasjonal mester i 1959.Han konkurrerte internasjonalt i årene 1958-1965. I VM i Lahtis 1958 ble han nummer 31, VM i Zakopane i 1962 ga 16.-plass i normalbakke og 40.-plass i stor bakke. Han var tatt ut til OL i Squaw Valley i 1960, men fikk ikke starte.Willie Erickson ble tatt opp i Upper Peninsula Sports Hall of Fame i 1998 og The American Ski Jumping Hall of Fame i 2009.


== Referanser ==
GOG Håndbold

GOG Håndbold (stiftet i 1973) er en håndballklubb fra Gudme, Oure og Gudbjerg i Svendborg kommune på Fyn i Danmark. Klubbens herrelag spiller i Herre Håndbold Ligaen.
GOG ble etablert da håndballavdelingene i Gudbjerg IF og Oure Gudme IF gikk sammen.
I 2005 gikk GOG sammen med Svendborg TGI til GOG Svendborg TGI, som gjorde det bra, men gikk konkurs 26. januar 2010. Den 18. mars 2010 ble GOG 2010 A/S etablert. Den påfølgende sesongen startet klubben i 2.divisjon og rykket opp i Håndboldligaen etter å ha vunnet 1.divisjon sesongen 2012/13.
Den danske landslagsspilleren Niclas Kirkeløkke og de norske landslagsspillerne Espen Christensen, Magnus Jøndal og Gøran Johannessen har tidligere spilt for klubben.


== Referanser ==


== Eksterne lenker ==
Offisielt nettsted
Ismaïla Sarr

Ismaïla Sarr (født 25. februar 1998) er en senegalesisk fotballspiller som spiller for den engelske klubben Watford FC.


== Landslaget ==
Han ble tatt ut i Senegals tropp til VM i fotball 2018 i Russland.Han ble tatt ut i Senegals tropp til VM i fotball 2022 i Qatar.


== Referanser ==


== Eksterne lenker ==
(fr) Ismaïla Sarr – Ligue de Football Professionnel 
(fr) Ismaïla Sarr – LÉquipe 
(en) Ismaïla Sarr – Transfermarkt 
(en) Ismaïla Sarr – national-football-teams.com 
(en) Ismaïla Sarr – WorldFootball.net 
(en) Ismaïla Sarr – Soccerbase.com 
(en) Ismaïla Sarr – FootballDatabase.eu 
(en) Ismaïla Sarr – Soccerway 
(en) Ismaïla Sarr – PlaymakerStats.com 
(en) Ismaïla Sarr – FBref
LiveLib

LiveLib er et russiskspråklig internettprosjekt og sosialt nettverk som driver med litteratur. Siden lagrer informasjon om bøker, forfattere, forlag og biblioteker. Det er et av de mest besøkte nettstedene i Russland som omtaler litteratur.


== Referanser ==


== Eksterne lenker ==
(ru) Offisielt nettsted
Liste over ordførere i Rælingen

Dette er en liste over ordførere i Rælingen kommune i Viken. 
Opprinnelig var Rælingen kommune en del av Fet kommune, men ble skilt ut som selvstendig kommune i 1929. Den daværende ordføreren i Fet, Asbjørn Dørumsgard, fortsatte som ordfører for Rælingen.


== Listen ==
Liste over Rælingens ordførere:


== Referanser ==
31-biter

31-biter er innenfor informatikken betegnelsen på heltall, minneadresser eller andre dataenheter som er 31-biter lange lange.
I 1983 lanserte IBM stormaskinen IBM System/370-X. Denne stormaskinen regnes som 31-biter, og hadde en arkitektur med 31-biter adressebuss.
26-biter

26-biter er innenfor informatikken betegnelsen på heltall, minneadresser eller andre dataenheter som er 26-biter lange lange.
I 1983 lanserte IBM stormaskinen IBM System/370-X. Denne stormaskinen regnes som en 31-biter arkitektur. Den hadde likevel 26-biter fysiske adresser, men 24-biter virtuelle adresser liksom i tidligere modeller.
Dataarkitekturen ARM før versjon 8 var en 32-biter arkitektur. De 26 nederste bitene i programtelleren ble kombinert med 6 biter i statusregisteret, for å danne et 32-biter register (R15).
24-biter

24-biter er innenfor informatikken betegnelsen på heltall, minneadresser eller andre dataenheter som er 24-biter lange lange.
Mikroprosessoren og mikrokontrolleren Zilog eZ80 er en dataarkitektur med 24-biter registere og 24-biter lineær adressering.
Paroectropsis

Paroectropsis er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.


== Utseende ==
En middelsstor, blank, mørkt rødbrun trebukk. Antennene er en del lengre enn kroppen, tynne med lange, lyse hår. Kroppen har tegninger av tynne, lyse streker. Pronotum er avrundet sekskantet, omtrent så langt som bredt. Dekkvingene er jevnbrede med markerte "skuldre", og ender i skarp tann.


== Levevis ==
Larvene lever i død ved.


== Utbredelse ==
Arten lever i Chile.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825
Stammen Acanthocinini Thomson, 1860
Slekten  Paroectropsis Cerda, 1954
Paroectropsis decoratus Cerda, 1954


== Kilder ==
Liste over artene Arkivert 2. desember 2016 hos Wayback Machine.


== Eksterne lenker ==
(en) Paroectropsis i Encyclopedia of Life 
(en) Paroectropsis i Global Biodiversity Information Facility 
Paroectropsis – detaljert informasjon på Wikispecies 
Bildegalleri Arkivert 18. januar 2017 hos Wayback Machine.
Curuapira

Curuapira er en slekt av biller som tilhører den artsrike underfamilien Lamiinae i familien trebukker (Cerambycidae).


== Utseende ==
Middelsstore, avlange, grå eller brunlige trebukker. Antennene er tynne og noe lengre enn kroppen. Pronotum er nesten rektangulært, sidene gjerne litt utbuede i den fremre delen og litt innbuede i den bakre. Dekkvingene har litt rundede sider. Artene kan være ensfargede, eller ha fargetegninger i brunt og grått.


== Levevis ==
Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.


== Utbredelse ==
Slekten er utbredt i Mellom- og Sør-Amerika, fra Panama i nord til Bolivia og det sørlige Brasil i sør.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien vedbukker, Lamiinae Latreille, 1825
Stammen Apodasyini Lacordaire, 1872 eller Desmiphorini
Slekten Curuapira Martins & Galileo, 1998
Curuapira apyama Martins & Galileo, 2005
Curuapira armandi Santos-Silva, Bezark & Galileo, 2016
Curuapira exotica Martins & Galileo, 1998
Curuapira hovorei Santos-Silva, Bezark & Galileo, 2016
Curuapira tuberosa Galileo & Martins, 2003


== Kilder ==
Katalog med utbredelsesdata Arkivert 2. desember 2016 hos Wayback Machine.
Liste over slektene (Desmiphorini)
Cermabycidae.org - Apodasyini


== Eksterne lenker ==
Bilder av artene Arkivert 19. januar 2017 hos Wayback Machine.
(en) Curuapira i Encyclopedia of Life 
(en) Curuapira i Global Biodiversity Information Facility 
Curuapira – detaljert informasjon på Wikispecies 
(en) Desmiphorini – kategori av bilder, video eller lyd på Commons
IBM 7030

IBM 7030, også kjent som IBM 7030 Stretch og Stretch, var IBMs første transistorbaserte superdatamaskin. Den ble konstruert av Edward Teller ved Lawrence Livermore National Laboratory, og ble lansert av Los Alamos National Laboratory i 1961. Det var verdens raskeste datamaskin inntil Control Data Corporation lanserte stormaskinen CDC 6600 i 1964.Maskinen veide 32 000 kg og kostet opprinnelig 13,5 millioner dollar. Den hadde ikke ytelsen IBM hadde forventet og prisen ble redusert til 7,78 millioner. PC World kalte den en av IT-verdenens største feiltrinn innen prosjektledelse.Den neste versjonen, kalt IBM 7950, ble levert til National Security Agency i 1962.


== Litteratur ==
L.R. Johnson (10. desember 1959). «A description of Stretch» (PDF) (engelsk). IBM Research Center. 
Frederick Brooks (2010). «Stretch-ing Is Great Exercise— It Gets You in Shape to Win». IEEE Annals of the History of Computing (engelsk). 32: 4–9. doi:10.1109/MAHC.2010.26. 


== Referanser ==


== Eksterne lenker ==
(en) IBM 7030 – kategori av bilder, video eller lyd på Commons 
(en) IBM 7030 – galleri av bilder, video eller lyd på Commons
EBCDIC

Extended Binary Coded Decimal Interchange Code (EBCDIC) er et 8-biter tegnsett som hovedsakelig blir benyttet av operativsystemer på IBM stormaskiner og mellomklassemaskiner fra IBM. EBCDIC stammer fra koden som ble brukt sammen med hullkort og den korresponderende 6-biter BCD som ble benyttet på IBMs periferiutstyr i slutten av 1950-årene og begynnelsen av 1960-årene.


== Referanser ==
Lokalisering

Lokalisering kan vise til:

Navigasjon
Navigasjonssatellitt, satellittnavigasjon
Internasjonalisering og lokalisering


== Se også ==
Glokalisering
Locus (peker)
Typelokalitet (peker)
HVB «Southern Spray»

HVB «Southern Spray» var en hvalbåt bygd i 1925 ved Smith's Dock Co Ltd., Middlesborough i England for Southern Whaling and Sealing Company. Dette selskap var eid av Unilever. Båten ble registeret i Cape Town ved levering.Dette var den første hvalbåten med krysserhekk og fritthengende ror, noe som forbedret fartspotensialet, det var den første med Bofors bakladerkanon og den var blant de første hvalbåtene som hadde oljefyrt kjele.Under andre verdenskrig seilte «Southern Spray» i krigstjeneste for Royal Navy. Hun ble solgt til Chr. Salvesen Ltd. i 1941. Etter krigen var hun i fangst for eier til 1961. Da ble fartøyet senket med hensikt 22. februar utenfor Leith Harbour på Sør-Georgia.


== Referanser ==
Air Atlanta Europe

Air Atlanta-Europe var et flyselskap basert på London Gatwick Airport, United Kingdom. Det hadde en langsiktig. wet-lease avtale med Excel Airways (senere kalt XL Airways UK), Virgin Atlantic og andre, samt ad hoc-flyvninger tilpasset kundens behov.
Den 1. mai 2006 ble Air Atlanta-Europe overtatt av Excel Airways.


== Historie ==
Air Atlanta Europe Limited ble stiftet i Storbritannia 9. april 2002. Det startet driften i juni 2003. Selskapet hadde driftstillatelse fra Luftfartstilsynet, Civil Aviation Authority til å frakte passasjerer, frakt og post i fly med 20 eller flere plasser. Den ble tilbakekalt 8. november 2006.

Flere Boeing 747 ble operert for turoperatøren Travel City Direct og flyene ble malt i Travel City Direct's farger.


== Referanser ==
Austdalsbreen

Austdalsbreen er en brearm i den nordøstlige delen av Jostedalsbreen i Luster kommune. Breen ligger mellom Rundeggi i nord, Austdalsnuten i sør og kalver i Austdalsvatnet i sørøst. Glasiologiske undersøkelser av breen er blitt gjort siden 1986, i forbindelse med at Jostedøla og Austdalsvatnet skulle bli regulert til vannkraft.Fra reguleringen av Jostedøla i 1988 til 2022 har brefronten trukket seg tilbake ca. 700 meter og arealet av breen har minket med over 0,56 km². Breen får fire til fem meter snø i løpet av en normal vinter. Nær brefronten beveger breen seg omtrent 50 meter per år, men bevegelsen avhenger av reguleringen av Austdalsvatnet.


== Turisme ==
Austdalsbreen kalver i Austdalsvatnet og det tilbys guidede turer som kombinerer kajakkpadling på vannet med brevandring på breen.

		
		
		


== Referanser ==
HordaLAN Dataparty

HordaLAN er et datatreff som arrangeres i Fjell kommune i løpet av vinterferien. 
HordaLAN er i datatreff-kategorien dataparty. Det betyr at arrangementet er mer enn bare et LAN. HordaLAN driver utenom spillkonkurranser også med sceneshow, cosplay og annen underholdning.


== Historie ==
HordaLAN har blitt arrangert hvert år siden 2012. Fram til og med 2014 ble det arrangert i Ågotneshallen. Siden har det blitt arrangert i Sotra Arena på Straume. Deltakertallet har steget jevnt fra omtrent 200 deltagere i 2012 til omtrent 900 deltagere inklusiv frivillige i senere år.
HordaLAN Dataforening som arrangerer HordaLAN Dataparty, ble stiftet i 2011 av datainteressert lokal ungdom. Organisasjonen HordaLAN Dataforening er arrangør av datatreffet og er medlem av Hyperion.


== Se også ==
Liste over store norske datatreff


== Eksterne lenker ==
HordaLAN.no
http://www.ba.no/nyheter/derfor-er-de-inne-i-solen/s/1-41-6518907
http://www.vestnytt.no/aktuelt/Data-folket-oppforte-seg-fint-443398.html Arkivert 19. januar 2017 hos Wayback Machine.
http://www.vestnytt.no/kultur/Smithen-med-singelslipp-485073.html Arkivert 31. januar 2017 hos Wayback Machine.
https://hordalan.no/info/events
John Carpenter’s Vampires

Vampires (også kjent som John Carpenter's Vampires) er en amerikansk independent- skrekk- westernfilm fra 1998 regissert av og musikk av John Carpenter med James Woods i hovedrollen. Filmmanus er basert på romanen Vampire$ av John Steakley.


== Handling ==
En gruppe vampyr-jegere støttet av Vatikanet, ledet av Jack Crow, forsøker å angripe vampyrer i New Mexico. De trekker vampyrene ut i dagslys hvor de ikke takler sollyset. Jack er imidlertid bekymret for at de ikke fant en "mester" (en eldre, kraftigere vampyr) sammen med de andre vampyrene. Senere feirer gruppen ved et hotell med drikking og prostituerte. Men den lokale lensmannen og en prest som får i oppgave å samarbeide med dem liker ikke oppførselen deres. 
Crow klarer ikke å feire, og deler sine bekymringer om den savnede mesteren med presten. I løpet av en fest ankommer mester-vampyren, Valek, og gjør en prostituert, Katrina, til vampyr ved å bite henne. Han angriper deretter vampyr-jegerne og myrder flere av de tilstedeværende jegerne. Bare Crow og Tony Montoya unnslipper. Etter å ha begravd medarbeiderne og brent ned hotellet, rapporterer Crow til hans overordnede kardinal Alba. 
Montoya forklarer den gradvis skiftende Katrina hva som skjer med henne. Forferdet forsøker hun å begå selvmord, men Montoya redder henne og blir bitt av henne i prosessen. Crow og Guiteau ankommer hotellet, og Montoya holder bittet sitt hemmelig. Guiteau avslører at Valek leter etter en eldgammel relikvie kalt "Black Cross" for å gjennomføre en eksorsisme som forvandlet ham til en vampyr. Valek planlegger å fullføre eksorsismen, og få immunitet mot sollys, noe som kan gjøre ham ustoppelig.


== Medvirkende ==


== Priser ==


== Eksterne lenker ==
(en) John Carpenter's Vampires på Internet Movie Database 
(no) John Carpenter's Vampires hos Filmfront 
(sv) John Carpenter's Vampires i Svensk Filmdatabas 
(da) John Carpenter's Vampires i Danmark Nationale Filminstitut 
(fr) John Carpenter's Vampires på Allociné 
(nl) John Carpenter's Vampires på MovieMeter 
(en) John Carpenter's Vampires på AllMovie 
(en) John Carpenter's Vampires på Turner Classic Movies 
(en) John Carpenter's Vampires på Rotten Tomatoes 
(en) John Carpenter's Vampires på Metacritic
Ismaël Bennacer

Ismaël Bennacer (født 1. desember 1997) er en franskfødt algerisk fotballspiller som spiller for den italienske klubben AC Milan.


== Landslaget ==
4. september 2016 fikk han sin første landskamp for Algerie mot Lesotho.


== Referanser ==


== Eksterne lenker ==
(fr) Ismaël Bennacer – LÉquipe 
(en) Ismaël Bennacer – Transfermarkt 
(en) Ismaël Bennacer – national-football-teams.com 
(en) Ismaël Bennacer – WorldFootball.net 
(en) Ismaël Bennacer – Soccerbase.com 
(en) Ismaël Bennacer – FootballDatabase.eu 
(en) Ismaël Bennacer – Soccerway 
(en) Ismaël Bennacer – PlaymakerStats.com 
(en) Ismaël Bennacer – FBref
Nedim Remili

Nedim Remili (født 18. juli 1995) er en fransk håndballspiller, som spiller for den franske klubben Paris Saint-Germain.
Remili spiller også for det franske landslaget, og ble tatt ut i den franske troppen til Håndball-EM 2016 og Håndball-VM 2017. Remili ble tatt ut på «all star»-teamet under VM 2017 der Frankrike slo Norge i finalen.


== Referanser ==


== Eksterne lenker ==
(de) Nedim Remili – Munzinger Sportsarchiv 
(en) Nedim Remili – Olympedia 
(en) Nedim Remili – Det europeiske håndballforbundet (EHF) 
(fr) Nedim Remili – Ligue Nationale de Handball (LNH) 
(fr) Nedim Remili – Handzone
Dika Mem

Dika Mem (født 31. august 1997) er en fransk håndballspiller, som spiller for den spanske klubben Barcelona.
Mem spiller også for det franske landslaget, og ble tatt ut i den franske troppen til Håndball-VM 2017.


== Referanser ==


== Eksterne lenker ==
(de) Dika Mem – Munzinger Sportsarchiv 
(en) Dika Mem – Olympedia 
(en) Dika Mem – Det europeiske håndballforbundet (EHF) 
(fr) Dika Mem – Ligue Nationale de Handball (LNH) 
(fr) Dika Mem – Handzone
Henning Rye

Henning Rye (født 1. desember 1934) er dr. philos, spesialist i klinisk psykologi og professor emeritus ved Universitetet i Oslo.
I september 2016 ble han tildelt Kongens fortjenstmedalje for sitt arbeid med for barn med særskilte behov og deres familier. Han har gjennom flere år bidratt til internasjonale samarbeid i flere land, og spesielt Addis Abeba Universitet i Etiopia. Rye var også med å grunnlegge den internasjonale stiftelsen ICDP, International Child Development Organisation.


== Bibliografi ==
1994: 0-1 år - Du og jeg, Foreldreveiledning ved International Child Development Programme (ICDP) ISBN9788241202865
2002: Tidlig hjelp til bedre samspill, Gyldendal, medforfatter: Aage Rognsaa ISBN 9788205304383
2007: Barn med spesielle behov  , Gyldendal, ISBN 9788205304383
2009: Samspel, kommunikation och utveckling : barn i behov av särskilt stöd  , Studentlitteratur AB, ISBN 9789144052496
2011: Meningsfylt og verdig alderdom , Askerforlaget, ISBN 9788290987423


== Referanser ==
Gaalaasbana

Gaalaasbana er hjemmebanen til Furnes Fotball. Anlegget består av en kunstgressbane, naturgressbane, samt en grusbane.


== Referanser ==